กันตภณ หวังเจริญ

กันตภณ หวังเจริญ (ชื่อเล่น: กันต์ วันเกิด ; 18 กันยายน พ.ศ. 2541 –) เป็นนักแบดมินตันชายชาวไทย

 ประวัติ 
ในปี พ.ศ. 2557 กันตภณได้เข้าแข่งขันสิงคโปร์อินเตอร์เนชันแนล 2014 ประเภทชายเดี่ยว ในรอบชิงชนะเลิศกันตภณพ่ายให้กับโลห์ คีน ยู จากสิงคโปร์ เนื่องจากอาการบาดเจ็บที่เท้า ที่คะแนน 19-21 21-15 11-1 และได้รับรางวัลรองชนะเลิศจากการแข่งขัน

ในปี พ.ศ. 2559 กันตภณได้เข้าแข่งขันแบดมินตันเยาวชนชิงแชมป์โลก 2016 ประเภทชายเดี่ยว ในรอบ 8 คนสุดท้ายเขาเป็นฝ่ายชนะอู ซ็อง-ฮุน จากเกาหลีใต้ 2-0 เกม ที่คะแนน 21-11, 21-9 และในรอบรองชนะเลิศเขาเป็นฝ่ายแพ้ให้กับซุน เฟย์เซียง จากจีน 2-0 เกม ที่คะแนน 9-21, 13-21 จึงทำให้เขาได้เหรียญทองแดงในรายการนี้

ในเดือนกุมภาพันธ์ พ.ศ. 2560 กันตภณได้เข้าแข่งขันปรินเซส สิริวัณณวรี ไทยแลนด์มาสเตอร์ส 2017 ในประเภทชายเดี่ยว เขาเป็นฝ่ายชนะลี ซี เจีย จากมาเลเซีย 2-1 เกม ที่คะแนน 15-21 21-18 22-20 และผ่านเข้าสู่รอบชิงชนะเลิศ โดยในรอบชิงชนะเลิศเขาเป็นฝ่ายแพ้ทอมมี ซูเกียร์โตซึ่งเป็นมือวางอันดับ 3 ของรายการจากอินโดนีเซีย 0-2 เกม 17-21 11-21 โดยใช้เวลาแข่งขัน 40 นาที

ในเดือนกรกฎาคม พ.ศ. 2560 กันตภณเข้าแข่งขันรายการแบดมินตันชิงชนะเลิศแห่งประเทศไทย ประจำปี 2560 ในรอบเมนดรอว์รอบแรกกันตภณเป็นฝ่ายชนะภูชิชฎ์ อโนทัยสถาพร 2-0 เกม ที่คะแนน 21-4 21-7 ในรอบสองเขาเป็นฝ่ายชนะ จ.ต. อดุลรัชต์ นามกูล ซึ่งเป็นมือวางอันดับ 2 ของรายการ 2-1 เกม ที่คะแนน 13-21 21-13 21-17 จากนั้นในรอบก่อนรองชนะเลิศกันตภณเป็นฝ่ายชนะ ปัณณวิชญ์ ทองน่วม มือวาง 5/8 ของรายการ 2-0 เกม ที่คะแนน 21-14 21-9 และในรอบรองชนะเลิศกันตภณเป็นฝ่ายชนะสัพพัญญู อวิหิงสานนท์ มือวาง 3/4 ของรายการ 2-1 เกม ที่คะแนน 21-19 15-21 21-18 และผ่านเข้าสู่รอบตัดเชือกโดยได้พบกับทนงศักดิ์ แสนสมบูรณ์สุข

ในวันที่ 30 กรกฎาคม กันตภณผ่านเข้าสู่รอบชิงชนะเลิศโดยได้พบกับทนงศักดิ์ แสนสมบูรณ์สุข ซึ่งเป็นมือวางอันดับ 1 ของรายการ โดยกันตภณสามารถเป็นฝ่ายชนะทนงศักดิ์ 2-1 เกม ที่คะแนน 21-17 18-21 22-20 และได้เป็นแชมป์ในประเภทชายเดี่ยวของรายการ

กันตภณได้รับฉายาจากแฟนกีฬาว่า “กันต์ กรี๊ดกู” จากกรณีกันตภณถูกสังคมวิพากษ์วิจารณ์อย่างหนัก ระหว่างการแข่งเอเชียนเกมส์ 2018 ที่ประเทศอินโดนีเซีย หลังเจ้าตัวถ่ายคลิปขณะกลุ่มแฟนแบดมินตันชาวอินโดนีเซียส่งเสียงร้องชื่มชมระหว่างเดินทางขึ้นรถบัสออกจากสนาม โดยกันตภณพูดขณะรถเคลื่อนผ่านว่า “กรี๊ดกูหน่อยเร็ว กรี๊ดกูอีก กรี๊ดกู เร็วๆ กรี๊ด กรี๊ดดิ อ่าเยี่ยม กรี๊ดกูหน่อยเร็ว กรี๊ดหน่อย” และโพสต์คลิปลงอินสตาแกรมส่วนตัว รวมถึงการคอมเมนต์ตอบโต้ผู้ที่มาตักเตือนด้วยข้อความไม่สุภาพด้วย 

 เกียรติประวัติ 
ปีรายการประเภทคู่แข่งขันคะแนนผลลัพธ์ พ.ศ. 2557แบดมินตันเยาวชนชิงแชมป์โลก 2014ทีมผสมทีมชาติอินโดนีเซีย2–3ทองแดง ทองแดงสิงคโปร์อินเตอร์เนชันแนล 2014ชายเดี่ยว โลห์ คีน ยู19-21 21-15 11-1 รองชนะเลิศพ.ศ. 2558 สไมลิงฟิชอินเตอร์เนชันแนล 2015ชายเดี่ยว อันเดร มาร์ตีน12-21 6-11(ถอนตัวออก)รอบรองชนะเลิศพ.ศ. 2559แบดมินตันเยาวชนชิงแชมป์เอเชีย 2016ทีมผสมทีมชาติเกาหลีใต้1–3ทองแดง ทองแดงแบดมินตันเยาวชนชิงแชมป์โลก 2016ทีมผสมทีมชาติมาเลเซีย1–3ทองแดง ทองแดงชายเดี่ยว ซุน เฟย์เซียง21-11 21-9ทองแดง ทองแดงพ.ศ. 2560ไทยแลนด์มาสเตอร์สกรังด์ปรีซ์โกลด์ 2017ชายเดี่ยว ทอมมี ซูเกียร์โต17-21 11-21 รองชนะเลิศ

 ความหมายของสีกรังด์ปรีซ์โกลด์อินเตอร์เนชันแนลแชลเลนจ์อินเตอร์เนชันแนลซีรีส์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๗, ๑๔ กุมภาพันธ์ ๒๕๖๕
 อ้างอิง 

 แหล่งข้อมูลอื่น 


หมวดหมู่:นักแบดมินตันชายชาวไทย
หมวดหมู่:แชมป์แบดมินตันแห่งประเทศไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากโรงเรียนเทพศิรินทร์
หมวดหมู่:นักแบดมินตันในโอลิมปิกฤดูร้อน 2020